钦定古今图书集成/明伦汇编/官常典/第771卷 > 册府元龟 > 《屏盗》
## 钦定古今图书集成/明伦汇编/官常典/第771卷 > 册府元龟 > 《屏盗》

夫“养鸡者不畜狸，牧兽者不育豺，树木者忧其蠹，保
人者除其贼。”故古之为邦者，著诘盗之制，垂去恶之
训，以惠保于小民也。矧乃百城共治之攸重，万夫观
政之所属宽猛为术，惨舒云系。而能奋嫉恶之志，竭
刺奸之劳。勇略速成，威信兼达。广设科禁，周深渊薮。
行反间之计，开自新之路。悬告捕之赏，恕既往之罪。
“传檄敦谕，歼厥凶渠，厉兵掩击，灭其党类。或窜伏他
境，或悔归本业澄清所治，震肃邻部路有遗而莫顾，
商次野而如室。”其或饥民放僻，犷俗贪残，无假滋章，
不烦血刃，推心布惠，令行禁止斯又尧舜之良吏也。